als_Latn dik_Latn tur_Latn
Në bazë të Vendimit të Këshillit të Ministrave nr. 273, datë 10 qershor 2006, është krijuar Agjencia Kombëtare e Arsimit dhe Formimit Profesional (AKAFP), sot, Agjencia Kombëtare e Arsimit, Formimit Profesional dhe Kualifikimeve (AKAFPK) sipas Vendimit të Këshillit të Ministrave nr. 321 datë 21 prill 2011, si institucion në varësi të Ministrisë së Arsimit dhe Shkencës. AKAFPK-ja ka objekt kryesor të veprimtarisë së saj krijimin e një sistemi unik të kualifikimeve profesionale, të njohura në nivel kombëtar dhe ndërkombëtar, si dhe zbatimin e Kornizës Shqiptare të Kualifikimeve. Funksionet kryesore të Agjencisë Kombëtare të Arsimit, Formimit Profesional dhe Kualifikimeve janë:
-
hartimi dhe rishikimi i listës kombëtare të profesioneve dhe i përshkrimeve përkatëse;
-
hartimi dhe rishikimi i Kuadrit Kombëtar të Kualifikimeve Profesionale (KKKP) me Listën Kombëtare të Kualifikimeve profesionale dhe përshkrimet përkatëse për nivelet e drejtimet e Kuadrit;
-
hartimi dhe rishikimi i skeletkurrikulave të kualifikimeve profesionale;
-
përcaktimi i standardeve të trajnimit fillestar dhe të vazhdueshëm të personelit mësimdhënës të arsimit dhe formimit profesional;
-
akreditimi i institucioneve që ofrojnë arsimim dhe formim profesional;
-
përcaktimi i kritereve për vlerësimin dhe certifikimin e nxënësve në institucionet e arsimit dhe formimit profesional.
als_Latn unk als_Latn unk als_Latn unk als_Latn unk als_Latn unk als_Latn unk als_Latn